La circulació per les línies T1, T2 i T3 del Trambaix està totalment normalitzada després d'haver estat tallada durant una hora

Engegar/Aturar Silenciar Pujar el volum Disminuir el volum Instruccions per interactuar amb el player Després de la publicitat pots interactuar amb el player amb els següents botons

Atropellament mortal del Trambaix prop de la parada de Pius XII, a la Diagonal de Barcelona. L'accident ha passat poc abans de les set del matí al costat de la parada de Pius XII. La víctima és una dona de 85 anys. Ha calgut tallar durant més d'una hora les línies T1, T2 i T3 del Trambaix entre Palau Reial i Francesc Macià. Ara, la circulació està totalment normalitzada.

El Tram ha informat que l'accident ha passat quan la dona ha creuat per un pas de vianants i ha estat atropellada pel tramvia, que tenia el semàfor en verd, encara que la Guàrdia Urbana està investigant les circumstàncies en què s'ha produït el sinistre.

El Sistema d'Emergències Mèdiques (SEM) ha informat que s'ha intentat reanimar la dona però que no s'ha pogut fer res per salvar-la. Dos passatgers han tingut contusions lleus i el conductor ha hagut de ser atès per una crisi d'ansietat.